Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szempontjából meghatározó egyes jogszabályok, mindenekelőtt a foglalkoztatás elősegítéséről és a munkanélküliek ellátásáról szóló 1991. évi IV. törvény (Flt.), valamint
Paragraph Index: 1301

szempontjából meghatározó egyes jogszabályok, mindenekelőtt a foglalkoztatás elősegítéséről és a munkanélküliek ellátásáról szóló 1991. évi IV. törvény (Flt.), valamint a Met. módosítását annak érdekében, hogy a jogalkalmazó szervek számára egyértelmű legyen: — a munkaügyi központokat, illetve azok kirendeltségeit jelzési (szignalizációs) kötelezettség terheli a munkaügyi felügyelőségek felé abban az esetben, ha a hátrányos megkülönböztetés tilalmának megsértését észlelik, vagy arról az ügyfelei tájékoztatása alapján szereznek tudomást; — a munkaügyi felügyelőségek akkor is kötelesek (legyenek) lefolytatni a Met. szerinti munkaügyi ellenőrzési eljárást, ha az annak alapjául szolgáló bejelentést nem az ügyfél — tehát nem maga a jogaiban sértett személy — teszi meg, hanem a jogsértésre vonatkozó információk a munkaügyi központoktól, illetőleg más állami vagy társadalmi szervezetektől származnak; — az Mt. 5. § (2) bekezdésében foglalt — a bizonyítási teher megfordítására vonatkozó — szabályt kell alkalmazni a munkaügyi felügyelőségeknek az Mt. 5. § (1) bekezdésében foglalt diszkriminációtilalmi rendelkezés betartásának ellenőrzésére irányuló eljárásában is. 16 Lásd a Függelék 3. számú mellékletének V. fejezet I/1. pontját. 17 Lásd a Függelék 3. számú mellékletének V. fejezet I/2. pontját. 18 Lásd a Függelék 3. számú mellékletének V. fejezet II/1. és II/2. pontját. 1999/79/II. szám A minisztérium két utóbbi javaslatunkat maradéktalanul elfogadta, illetve csak azzal az ajánlásunkkal nem értett egyet, amelyben azt indítványoztuk, hogy a munkaügyi központokat (azok kirendeltségeit) szignalizációs kötelezettség terhelje, illetőleg ezt a feladatot a munkaügyi igazgatásra vonatkozó törvény külön is írja elő. A tárca álláspontja szerint ugyanis a szignalizációs kötelezettség az Áe. 7. §-a, valamint 59. §-a alapján már jelenleg is a kötelezettsége minden közigazgatási szervnek, így a munkaügyi központok kirendeltségeinek is, ezért szükségtelen annak egy másik, ugyancsak törvényi szintű jogszabályban való megismétlése. Válaszunkban kifejtettük azt a meggyőződésünket, hogy az Áe. 59. §-ában általános jelleggel megfogalmazott rendelkezés hatályosulását — illetve a jogsértések következetes feltárását — az segítené elő igazán, ha valamely további jogszabály speciálisan a kirendeltségek és a felügyelőségek viszonyára vonatkoztatva is előírná a szignalizációs kötelezettséget. A joggyakorlat tapasztalata szerint ugyanis egy adott kötelezés sokkal inkább hatályosul, ha címzettje nem általánosan megfogalmazott (nem a „közigazgatási szerv” általában), hanem azt a jogszabály konkrétan meghatározza. Az Obtv. 20. § (2) bekezdése alapján az el nem fogadott ajánlást változtatott formában fenntartottuk oly módon, hogy javasoltuk a munkaerőpiaci szervezet irányításáról, a szervezetbe tartozó egyes szervek hatásköréről és egyes szervezeti

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes